CELEX: 32016R1705
Language: lt
Date: 2016-09-09 00:00:00
Title: 2016 m. rugsėjo 9 d. Europos Centrinio Banko reglamentas (ES) 2016/1705, kuriuo iš dalies keičiamas Reglamentas (EB) Nr. 1745/2003 (ECB/2003/9) dėl privalomųjų atsargų reikalavimo taikymo (ECB/2016/26)

23.9.2016   
               
               
                  LT
               
               
                  Europos Sąjungos oficialusis leidinys
               
               
                  L 257/10
               
            EUROPOS CENTRINIO BANKO REGLAMENTAS (ES) 2016/1705
      2016 m. rugsėjo 9 d.
      kuriuo iš dalies keičiamas Reglamentas (EB) Nr. 1745/2003 (ECB/2003/9) dėl privalomųjų atsargų reikalavimo taikymo (ECB/2016/26)
      EUROPOS CENTRINIO BANKO VALDANČIOJI TARYBA,
      atsižvelgdama į Europos centrinių bankų sistemos ir Europos Centrinio Banko statutą, ypač į jo 19 straipsnio 1 dalį,
      atsižvelgdama į 1998 m. lapkričio 23 d. Tarybos reglamentą (EB) Nr. 2531/98 dėl Europos Centrinio Banko privalomųjų atsargų reikalavimo taikymo (1),
      kadangi:
      
                  (1)
               
               
                  siekiant išskirti tarpbankinius įsipareigojimus iš atsargų bazės, bet koks standartinis atskaitymas, taikytinas skolos vertybinių popierių kategorijai priskiriamiems ne ilgesnio kaip dvejų metų termino įsipareigojimams, turėtų būti pagrįstas euro zonoje vyraujančiu makrosantykiu tarp: a) kredito įstaigų išleistų atitinkamų priemonių, laikomų kitose kredito įstaigose ir ECB bei dalyvaujančiuose nacionaliniuose centriniuose bankuose, atsargų ir b) bendros neapmokėtos tokių kredito įstaigų išleistų priemonių sumos. Turėtų būti išsamiau paaiškintas Europos Centrinio Banko reglamento (EB) Nr. 1745/2003 (ECB/2003/9) (2) 3 straipsnio 2 dalyje nustatyto standartinio atskaitymo metodo taikymas;
               
            
                  (2)
               
               
                  todėl Reglamentas (EB) Nr. 1745/2003 (ECB/2003/9) turėtų būti atitinkamai iš dalies pakeistas,
               
            PRIĖMĖ ŠĮ REGLAMENTĄ:
      1 straipsnis
      Daliniai pakeitimai
      Reglamentas (EB) Nr. 1745/2003 (ECB/2003/9) iš dalies keičiamas taip:
      
                  1)
               
               
                  3 straipsnis iš dalies keičiamas taip:
                  
                              a)
                           
                           
                              1 ir 2 dalys pakeičiamos taip:
                              „1.   Įstaigos atsargų bazė apima toliau išvardytus įsipareigojimus (kaip nustatyta ECB atskaitomybės sistemoje, kuri pateikta Europos Centrinio Banko reglamente (ES) Nr. 1071/2013 (ECB/2013/33) (*)), atsiradusius dėl lėšų priėmimo:
                              
                                          a)
                                       
                                       
                                          indėliai ir
                                       
                                    
                                          b)
                                       
                                       
                                          išleisti skolos vertybiniai popieriai.
                                       
                                    Jeigu įstaiga turi įsipareigojimų, susijusių su tos pačios įstaigos skyriumi arba su tos pačios įstaigos centrine būstine ar registruota būstine, esančia už dalyvaujančių valstybių narių ribų, ji įtraukia šiuos įsipareigojimus į atsargų bazę.
                              2.   Į atsargų bazę neįtraukiami šie įsipareigojimai:
                              
                                          a)
                                       
                                       
                                          įsipareigojimai bet kuriai kitai įstaigai, pagal 2 straipsnio 3 dalį nenurodytai įstaigų, atleistų nuo ECB privalomųjų atsargų reikalavimų taikymo, sąraše;
                                       
                                    
                                          b)
                                       
                                       
                                          įsipareigojimai ECB arba dalyvaujančiam NCB.
                                       
                                    
                                 (*)  2013 m. rugsėjo 24 d. Europos Centrinio Banko reglamentas (ES) Nr. 1071/2013 dėl pinigų finansų įstaigų sektoriaus balanso (ECB/2013/33) (OL L 297, 2013 11 7, p. 1).“;"
						
                           
                        
                              b)
                           
                           
                              Įterpiama ši 2a dalis:
                              „2a.   1 dalies a punkte nurodytiems indėliams 2 dalyje nurodyta išimtis taikoma taip: įstaiga atitinkamam dalyvaujančiam NCB pateikia įrodymus apie 2 dalies a ir b punktuose nurodytų įsipareigojimų sumas ir ši įrodymais pagrįsta suma atimama iš atsargų bazės.
                              1 dalies a punkte nurodytai įsipareigojimų kategorijai „išleisti skolos vertybiniai popieriai“ 2 dalyje nurodyta išimtis taikoma sumą iš atsargų bazės atimant taip:
                              
                                          a)
                                       
                                       
                                          įstaiga atitinkamam dalyvaujančiam NCB pateikia įrodymus apie 2 dalies a ir b punktuose nurodytų įsipareigojimų sumas ir ši įrodymais pagrįsta suma atimama iš atsargų bazės;
                                       
                                    
                                          b)
                                       
                                       
                                          jei įstaiga atitinkamam dalyvaujančiam NCB negali pateikti įrodymų apie 2 dalies a ir b punktuose nurodytus įsipareigojimus, įstaiga taiko ECB interneto svetainėje skelbiamą standartinį atskaitymą likusiai skolos vertybinių popierių, kuriuos ji išleido ir kurių pradinis terminas yra iki dvejų metų įskaitytinai, sumai.“;
                                       
                                    
                        
            
                  2)
               
               
                  Visame reglamente išbraukiami žodžiai „pinigų ir bankų statistikos“.
               
            2 straipsnis
      Baigiamosios nuostatos
      Šis reglamentas įsigalioja 2016 m. gruodžio 14 d.
      
         Šis reglamentas privalomas visas ir tiesiogiai taikomas valstybėse narėse pagal Sutartis.
         Priimta Frankfurte prie Maino 2016 m. rugsėjo 9 d.
         
            
               ECB valdančiosios tarybos vardu
            
            
               ECB Pirmininkas
            
            Mario DRAGHI
         
      
      
         (1)  OL L 318, 1998 11 27, p. 1.
      
         (2)  2003 m. rugsėjo 12 d. Europos Centrinio Banko reglamentas (EB) Nr. 1745/2003 dėl privalomųjų atsargų reikalavimo taikymo (ECB/2003/9) (OL L 250, 2003 10 2, p. 10).